CELEX: 32013R0148
Language: lv
Date: 2012-12-19 00:00:00
Title: Komisijas Deleģētā regula (ES) Nr. 148/2013 ( 2012. gada 19. decembris ), ar ko papildina Eiropas Parlamenta un Padomes Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem un kas attiecas uz regulatīviem tehniskajiem standartiem par minimālajiem datiem, kuri jāsniedz darījumu reģistriem  Dokuments attiecas uz EEZ

23.2.2013   
            
            
               LV
            
            
               Eiropas Savienības Oficiālais Vēstnesis
            
            
               L 52/1
            
         KOMISIJAS DELEĢĒTĀ REGULA (ES) Nr. 148/2013
   (2012. gada 19. decembris),
   ar ko papildina Eiropas Parlamenta un Padomes Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem un kas attiecas uz regulatīviem tehniskajiem standartiem par minimālajiem datiem, kuri jāsniedz darījumu reģistriem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Centrālās bankas atzinumu (1),
   ņemot vērā Eiropas Parlamenta un Padomes 2012. gada 4. jūlija Regulu (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (2) un jo īpaši tās 9. panta 5. punktu,
   tā kā:
   
               (1)
            
            
               Lai nodrošinātu elastību, darījuma partnerim vajadzētu būt iespējai deleģēt ziņojuma sniegšanu par līgumu otram darījuma partnerim vai trešai personai. Darījuma partneriem arī vajadzētu būt iespējai vienoties par ziņojuma sniegšanas deleģēšanu kopīgai trešai personai, tostarp centrālajam darījuma partnerim (CCP), un tādā gadījumā CCP darījumu reģistram iesniedz vienu ziņojumu, tostarp arī attiecīgo tabulu ar datu ailēm. Šādā gadījumā, un lai nodrošinātu datu kvalitāti, ziņojumā būtu jānorāda, ka tas ir sagatavots abu darījuma partneru vārdā un ietver visus datus, kas tiktu paziņoti, ja par līgumu ziņotu katrs darījuma partneris atsevišķi.
            
         
               (2)
            
            
               Lai izvairītos no nekonsekvencēm kopīgo datu tabulās, katram atvasināto instrumentu līguma darījuma partnerim būtu jānodrošina, ka abas darījuma puses ir vienojušās par kopīgajiem datiem, kas ietverti ziņojumā. Unikāls darījuma identifikators palīdzēs saskaņot datus gadījumā, ja darījuma partneri sniedz ziņojumus dažādiem darījumu reģistriem.
            
         
               (3)
            
            
               Lai izvairītos no divkāršiem ziņojumiem un lai samazinātu ar ziņojumu sniegšanu saistīto slogu, ja viens darījuma partneris vai CCP sniedz ziņojumu abu darījuma partneru vārdā, šim darījuma partnerim vai CCP vajadzētu būt iespējai darījumu reģistram nosūtīt vienu ziņojumu, kurā ietverta attiecīgā informācija.
            
         
               (4)
            
            
               Atvasināto finanšu instrumentu līgumu vērtēšana ir būtiska, lai regulatori varētu īstenot savas pilnvaras, it sevišķi saistībā ar finansiālo stabilitāti. Līguma vērtība, kas noteikta ar metodi, kura paredz vērtēšanu pēc tirgus vērtības vai pēc modeļa, norāda ar šo līgumu saistīto riska darījumu zīmi un apjomu un papildina informāciju par līgumā norādīto sākotnējo vērtību.
            
         
               (5)
            
            
               Ir svarīgi apkopot informāciju par nodrošinājumu, kas attiecas uz konkrētu līgumu, lai nodrošinātu riska darījumu pienācīgu uzraudzību. Lai tas būtu iespējams, darījuma partneriem, kas nodrošina savus darījumus, būtu jāziņo par šādu nodrošinājumu datiem darījuma līmenī. Ja nodrošinājumu aprēķina, pamatojoties uz neto pozīcijām, kas izriet no līgumu kopuma, un ja tas tādēļ nav izvietots darījuma līmenī, bet gan pamatojoties uz portfeli, darījuma partneriem vajadzētu būt iespējai ziņot par portfeli, izmantojot unikālu kodu vai numuru sistēmu saskaņā ar to, kā noteicis darījuma partneris. Šim unikālajam kodam būtu jāidentificē konkrētais portfelis, pret ko ir apmainīts nodrošinājums, ja darījuma partnerim ir vairāk par vienu portfeli, un būtu arī jānodrošina, ka atvasināto instrumentu līgumu var sasaistīt ar konkrētu portfeli, kuram tiek turēts nodrošinājums.
            
         
               (6)
            
            
               Šīs regulas pamatā ir regulatīvu tehnisko standartu projekts, ko Komisijai iesniegusi Eiropas Vērtspapīru un tirgu iestāde (EVTI), un tā atspoguļo darījumu reģistru nozīmi, lai uzlabotu tirgu pārredzamību sabiedrībai un regulatoriem, datus, kuri darījuma partneriem ir jāsniedz darījumu reģistriem, kā arī datus, kas darījumu reģistriem jāapkopo un jāpublicē atkarībā no atvasināto instrumentu kategorijas un darījuma būtības.
            
         
               (7)
            
            
               EVTI pirms šīs regulas pamatā esošā regulatīvu tehnisko standartu projekta iesniegšanas ir apspriedusies ar attiecīgajām iestādēm un Eiropas Centrālo banku sistēmas (ECBS) locekļiem. Saskaņā ar 10. pantu Eiropas Parlamenta un Padomes 2010. gada 24. novembra Regulā (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi) (3), EVTI arī organizēja atklātu sabiedrisko apspriešanu par šādu regulatīvo tehnisko standartu projektu, analizēja iespējamās saistītās izmaksas un ieguvumus un lūdza atzinumu no EVTI Vērtspapīru un tirgu nozares ieinteresēto personu grupas, kas izveidota saskaņā ar minētās regulas 37. pantu,
            
         IR PIEŅĒMUSI ŠO REGULU.
   1. pants
   Dati, ko ietver ziņojumos saskaņā ar Regulas (ES) Nr. 648/2012 9. panta 1. un 3. punktu
   1.   Ziņojumos darījumu reģistriem ietver:
   
               a)
            
            
               datus, kas izklāstīti pielikuma 1. tabulā, kurā ietverta informācija, kas attiecas uz līguma darījuma partneriem;
            
         
               b)
            
            
               informāciju, kas izklāstīta pielikuma 2. tabulā, kurā ietverti dati, kas attiecas uz atvasināto instrumentu līgumu, kurš noslēgts starp diviem darījuma partneriem.
            
         2.   Šā panta 1. punktā līguma noslēgšana ir “darījuma veikšana”, kā minēts Eiropas Parlamenta un Padomes Direktīvas 2004/39/EK (4) 25. panta 3. punktā.
   3.   Ja abu darījuma partneru vārdā iesniedz vienu ziņojumu, tajā ietver pielikuma 1. tabulā noteikto informāciju, kas attiecas uz katru no darījuma partneriem. Pielikuma 2. tabulā noteikto informāciju sniedz tikai vienreiz.
   4.   Ja abu darījuma partneru vārdā iesniedz vienu ziņojumu, to attiecīgi norāda, kā noteikts pielikuma 1. tabulas 9. ailē.
   5.   Ja viens darījuma partneris darījumu reģistram sniedz ziņojumu par līguma datiem cita darījuma partnera vārdā vai ja trešā persona darījumu reģistram sniedz ziņojumu par līgumu viena vai abu darījuma partneru vārdā, ziņojumā ietver visus datus, kas tiktu paziņoti, ja par līgumu darījumu reģistram ziņotu katrs darījuma partneris atsevišķi.
   6.   Ja atvasināto instrumentu līgums ietver elementus, kas ir raksturīgi vairāk nekā vienam no bāzes aktīviem, kā noteikts pielikuma 2. tabulā, ziņojumā norāda aktīvu kategoriju, par kuru darījuma partneri pirms ziņojuma nosūtīšanas darījumu reģistram vienojušies, ka līgums tai visvairāk līdzinās.
   2. pants
   Darījumi, kam veikta tīrvērte
   1.   Ja spēkā esošam līgumam CCP veic tīrvērti, ziņojumā informācija par šo tīrvērti ir jāsniedz kā par spēkā esošā līguma grozījumu.
   2.   Ja līgumu slēdz tirdzniecības vietā un ja tam CCP tīrvērti veic tādā veidā, ka darījuma partneris nav informēts par otra darījuma partnera identitāti, darījuma partneris, kas sniedz ziņojumu, norāda, ka CCP ir tā darījuma partneris.
   3. pants
   Ziņojumu sniegšana par riska darījumiem
   1.   Datos par nodrošinājumu, kā paredzēts pielikuma 1. tabulā, ietver visus izvietotos nodrošinājumus.
   2.   Ja darījuma partneris neizvieto nodrošinājumu darījuma līmenī, darījuma partneri darījumu reģistram sniedz ziņojumu par portfeļa līmenī izvietoto nodrošinājumu.
   3.   Ja par nodrošinājumu, kas saistīts ar līgumu, sniedz ziņojumu portfeļa līmenī, darījuma partneris, kurš sniedz ziņojumu, darījumu reģistram iesniedz arī kodu, kas identificē otram darījuma partnerim izvietotā nodrošinājuma portfeli, kurš saistīts ar līgumu, par ko sniedz ziņojumu.
   4.   Nefinanšu darījuma partneriem, izņemot tos, kas minēti Regulas (ES) Nr. 648/2012 10. pantā, nav jāsniedz ziņojums par līguma vērtējumiem pēc nodrošinājuma vai pēc tirgus vērtības, vai pēc modeļa, kā minēts pielikuma 1. tabulā.
   5.   Attiecībā uz līgumiem, kam tīrvērti veic CCP, vērtējumus pēc tirgus vērtības veic tikai CCP.
   4. pants
   Ziņojumu žurnāls
   Darījumu reģistros reģistrēto datu grozījumus reģistrē žurnālā, kurā identificē personu vai personas, kas pieprasījušas grozījumus, tostarp attiecīgā gadījumā pašu darījumu reģistru, kā arī norāda šāda grozījuma iemeslu vai iemeslus, izmaiņu datumu un laika zīmogu un izmaiņu skaidru aprakstu, tostarp attiecīgo datu veco un jauno saturu, kā noteikts pielikuma 2. tabulas 58. un 59. laukā.
   5. pants
   Spēkā stāšanās
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  Oficiālajā Vēstnesī vēl nav publicēts.
   
      (2)  OV L 201, 27.7.2012., 1. lpp.
   
      (3)  OV L 331, 15.12.2010., 84. lpp.
   
      (4)  OV L 145, 30.4.2004., 1. lpp.
   
      PIELIKUMS
      
         Dati, kas jāietver ziņojumā darījumu reģistriem
      
      
         1.   tabula
      
      
         Darījuma partnera dati
      
      
                   
               
               
                  Aile
               
               
                  Dati, kas jāietver ziņojumā
               
            
                  
                     Līguma puses
                  
               
            
                  1.
               
               
                  Ziņojuma iesniegšanas laika zīmogs
               
               
                  Darījumu reģistram iesniegtā ziņojuma datums un laiks.
               
            
                  2.
               
               
                  Darījuma partnera identifikācijas dati
               
               
                  Unikāls kods, kas identificē darījuma partneri, kas sniedz ziņojumu.
                  Fiziskas personas gadījumā izmanto klienta kodu.
               
            
                  3.
               
               
                  Otra darījuma partnera identifikācijas dati
               
               
                  Unikāls kods, kas identificē otru līguma darījuma partneri. Šo lauku aizpilda no tā darījuma partnera perspektīvas, kurš sniedz ziņojumu. Fiziskas personas gadījumā izmanto klienta kodu.
               
            
                  4.
               
               
                  Darījuma partnera nosaukums
               
               
                  Darījuma partnera, kas sniedz ziņojumu, komercnosaukums.
                  Šo aili var atstāt neaizpildītu, ja darījuma partnera identifikācijas dati jau ietver šo informāciju.
               
            
                  5.
               
               
                  Darījuma partnera galvenā uzņēmējdarbības vieta
               
               
                  Informācija par juridisko adresi, kurā ietilpst darījuma partnera, kas sniedz ziņojumu, pilni adreses dati, pilsēta un valsts.
                  Šo aili var atstāt neaizpildītu, ja darījuma partnera identifikācijas dati jau ietver šo informāciju.
               
            
                  6.
               
               
                  Darījuma partnera uzņēmējdarbības sektors
               
               
                  Darījuma partnera, kas sniedz ziņojumu, uzņēmuma darbības specifika (banka, apdrošināšanas sabiedrība utt.).
                  Šo aili var atstāt neaizpildītu, ja darījuma partnera identifikācijas dati jau ietver šo informāciju.
               
            
                  7.
               
               
                  Darījuma partnera finanšu vai nefinanšu raksturs
               
               
                  Jānorāda, vai darījuma partneris, kas sniedz ziņojumu, ir finanšu vai nefinanšu darījuma partneris saskaņā ar Regulas (ES) Nr. 648/2012 2. panta 8. un 9. punktu.
               
            
                  8.
               
               
                  Brokera identifikators
               
               
                  Ja brokeris rīkojas kā darījuma partnera, kas sniedz ziņojumu, starpnieks, nekļūstot par darījuma partneri, darījuma partneris, kurš sniedz ziņojumu, norāda šo brokeri ar unikālu kodu. Fiziskas personas gadījumā izmanto klienta kodu.
               
            
                  9.
               
               
                  Struktūras, kura sniedz ziņojumu, identifikators
               
               
                  Ja darījuma partneris, kas sniedz ziņojumu, ir deleģējis ziņojuma iesniegšanu trešai personai vai citam darījuma partnerim, šī struktūra ir jānorāda šajā laukā ar unikālu kodu. Pretējā gadījumā šo aili atstāj neaizpildītu.
                  Fiziskas personas gadījumā izmanto klienta kodu, ko piešķīrusi juridiskā struktūra, kuru darījuma veikšanai izmanto darījuma partneris, kas ir fiziska persona.
               
            
                  10.
               
               
                  Tīrvērtes dalībnieka identifikators
               
               
                  Gadījumā, ja darījuma partneris, kas sniedz ziņojumu, nav tīrvērtes loceklis, tā tīrvērtes locekli norāda šajā ailē ar unikālu kodu. Fiziskas personas gadījumā izmanto klienta kodu, ko piešķīris CCP.
               
            
                  11.
               
               
                  Labuma guvēja identifikators
               
               
                  Puse, kam piemēro no līguma izrietošās tiesības un pienākumus. Ja darījumu veic, izmantojot struktūru, piemēram, trastu vai fondu, kas pārstāv vairākus labuma guvējus, labuma guvējs būtu jānorāda kā šī struktūra. Ja līguma labuma guvējs nav šā līguma darījuma partneris, darījuma partnerim, kas sniedz ziņojumu, ir jānorāda šis labuma guvējs ar unikālu kodu vai fizisku personu gadījumā ar klienta kodu, kuru piešķīrusi juridiska struktūra, ko izmanto fiziskā persona.
               
            
                  12.
               
               
                  Darījumu pilnvaras
               
               
                  Jānorāda, vai darījuma partneris, kas sniedz ziņojumu, ir noslēdzis līgumu principā uz sava rēķina (savā vārdā vai klienta vārdā) vai kā pārstāvis uz klienta rēķina un klienta vārdā.
               
            
                  13.
               
               
                  Darījuma partnera puse
               
               
                  Jānorāda, vai līguma mērķis bija pirkt vai pārdot. Procentu likmes atvasināto finanšu instrumentu līguma gadījumā pircēja puse ir 1. posma maksātājs, savukārt pārdevēja puse ir 2. posma maksātājs.
               
            
                  14.
               
               
                  Līgums ar Eiropas Ekonomikas zonā neietilpstošu darījuma partneri
               
               
                  Jānorāda, vai otra darījuma partnera juridiskā adrese ir ārpus Eiropas Ekonomikas zona.
               
            
                  15.
               
               
                  Tieši saistīts ar komercdarbību vai finanšu līdzekļu pārvaldības darbību
               
               
                  Informācija par to, vai līgums ir objektīvi novērtējams kā tieši saistīts ar darījuma partnera, kas sniedz ziņojumu, komercdarbību vai finanšu līdzekļu pārvaldības darbību, kā minēts Regulas (ES) Nr. 648/2012 10. panta 3. punktā.
                  Šo aili atstāj neaizpildītu, ja darījuma partnera, kas sniedz ziņojumu, ir finanšu darījumu partneris, kā minēts Regulas (ES) Nr. 648/2012 2. panta 8. punktā.
               
            
                  16.
               
               
                  Tīrvērtes slieksnis
               
               
                  Informācija par to, vai darījuma partnera, kas sniedz ziņojumu, rādītāji ir virs tīrvērtes sliekšņa, kā minēts Regulas (ES) Nr. 648/2012 10. panta 2. punktā. Šo lauku atstāj neaizpildītu, ja darījuma partneris, kas sniedz ziņojumu, ir finanšu darījumu partneris, kā minēts Regulas (ES) Nr. 648/2012 2. panta 8. punktā.
               
            
                  17.
               
               
                  Līguma vērtība pēc tirgus vērtības
               
               
                  Attiecīgos gadījumos līguma vērtības noteikšana ar metodi, kura paredz novērtēšanu pēc tirgus vērtības vai pēc modeļa, saskaņā ar Regulas (ES) Nr. 648/2012 11. panta 2. punktu.
               
            
                  18.
               
               
                  Valūta līguma vērtībai pēc tirgus vērtības
               
               
                  Attiecīgos gadījumos līguma vērtības noteikšanai ar metodi, kura paredz novērtēšanu pēc tirgus vērtības vai pēc modeļa, izmantotā valūta saskaņā ar Regulas (ES) Nr. 648/2012 11. panta 2. punktu.
               
            
                  19.
               
               
                  Vērtēšanas datums
               
               
                  Pēdējās vērtēšanas ar metodi, kura paredz novērtēšanu pēc tirgus vērtības vai pēc modeļa, datums.
               
            
                  20.
               
               
                  Vērtēšanas laiks
               
               
                  Pēdējās vērtēšanas ar metodi, kura paredz novērtēšanu pēc tirgus vērtības vai pēc modeļa, laiks.
               
            
                  21.
               
               
                  Vērtēšanas veids
               
               
                  Jānorāda, vai vērtēšanu veica ar metodi, kura paredz novērtēšanu pēc tirgus vērtības vai pēc modeļa.
               
            
                  22.
               
               
                  Nodrošinājums
               
               
                  Jānorāda, vai tika veikts nodrošinājums.
               
            
                  23.
               
               
                  Nodrošinājuma portfelis
               
               
                  Jānorāda, vai nodrošinājumu veica, pamatojoties uz portfeli. Portfelis nozīmē, ka nodrošinājumu aprēķināja, pamatojoties uz neto pozīcijām, kas izriet no līgumu kopuma, nevis no atsevišķiem darījumiem.
               
            
                  24.
               
               
                  Nodrošinājuma portfeļa kods
               
               
                  Ja par nodrošinājumu sniedz ziņojumu portfeļa līmenī, portfelis būtu jāidentificē ar unikālu kodu, ko nosaka darījuma partneris, kurš sniedz ziņojumu.
               
            
                  25.
               
               
                  Nodrošinājuma vērtība
               
               
                  Darījuma partnera, kurš sniedz ziņojumu, izvietotā nodrošinājuma vērtība otram darījuma partnerim. Ja nodrošinājumu izvieto portfeļa līmenī, šajā laukā būtu jāietver arī visu portfelim izvietoto nodrošinājumu vērtība.
               
            
                  26.
               
               
                  Nodrošinājuma vērtības valūta
               
               
                  Jānorāda nodrošinājuma vērtība 25. laukam.
               
            
         
      
         2.   tabula
      
      
         Kopīgie dati
      
      
                   
               
               
                  Aile
               
               
                  Dati, kas jāietver ziņojumā
               
               
                  Izmantojamie atvasināto instrumentu līgumu veidi
               
            
                   
               
               
                  
                              
                                 2.a iedaļa.
                              
                           
                           
                              Līguma veids
                           
                        
               
                   
               
               
                  
                     Visi līgumi
                  
               
            
                  1.
               
               
                  Izmantotā klasifikācija
               
               
                  Līgumu identificē, izmantojot produkta identifikatoru.
               
               
                   
               
            
                  2.
               
               
                  Produkta 1. identifikators
               
               
                  Līgumu identificē, izmantojot produkta identifikatoru.
               
               
                   
               
            
                  3.
               
               
                  Produkta 2. identifikators
               
               
                  Līgumu identificē, izmantojot produkta identifikatoru.
               
               
                   
               
            
                  4.
               
               
                  Bāzes instruments
               
               
                  Bāzes instrumentu identificē, izmantojot šā bāzes instrumenta unikālu identifikatoru. Grozu vai indeksu gadījumā, ja nav pieejams unikāls identifikators, izmanto šā groza vai indeksa norādi.
               
               
                   
               
            
                  5.
               
               
                  1. nosacītā valūta
               
               
                  Nosacītās summas valūta. Procentu likmes atvasināto instrumentu līguma gadījumā tā būs 1. posma nosacītā valūta.
               
               
                   
               
            
                  6.
               
               
                  2. nosacītā valūta
               
               
                  Nosacītās summas valūta. Procentu likmes atvasināto finanšu instrumentu līguma gadījumā tā būs 2. posma nosacītā valūta.
               
               
                   
               
            
                  7.
               
               
                  Piegādājamā valūta
               
               
                  Valūta, kādā jāveic piegāde.
               
               
                   
               
            
                   
               
               
                  
                              
                                 2.b iedaļa.
                              
                           
                           
                              Ziņas par darījumu
                           
                        
               
                   
               
               
                  
                     Visi līgumi
                  
               
            
                  8.
               
               
                  Darījuma identifikācijas dati
               
               
                  Darījuma unikālais identifikators, par ko panākta vienošanās Eiropas līmenī un ko norāda darījuma partneris, kurš sniedz ziņojumu. Ja darījuma unikālais identifikators nav pieejams, būtu jāizstrādā unikāls kods un ar otru darījuma partneri par to jāvienojas.
               
               
                   
               
            
                  9.
               
               
                  Darījuma atsauces numurs
               
               
                  Darījuma unikālais identifikācijas numurs, ko iesniedz darījuma partneris, kurš sniedz ziņojumu, vai trešā persona, kas sniedz ziņojumu tā vārdā.
               
               
                   
               
            
                  10.
               
               
                  Izpildes vieta
               
               
                  Izpildes vietu identificē ar šīs vietas unikālu kodu. Tāda līguma gadījumā, kas noslēgts ārpus biržas, ir jānorāda, vai attiecīgais instruments ir pieņemts tirdzniecībai, bet tiek tirgots ārpus biržas, vai netiek pieņemts tirdzniecībai un tiek tirgots ārpus biržas.
               
               
                   
               
            
                  11.
               
               
                  Sablīvēšana
               
               
                  Jānorāda, vai līgums ir noslēgts sablīvēšanas rezultātā.
               
               
                   
               
            
                  12.
               
               
                  Cena/likme
               
               
                  Cena par katru atvasināto instrumentu, attiecīgos gadījumos izņemot komisijas maksu un uzkrātos procentus.
               
               
                   
               
            
                  13.
               
               
                  Cenas apzīmējums
               
               
                  Veids, kādā tiek izteikta cena.
               
               
                   
               
            
                  14.
               
               
                  Nosacītā summa
               
               
                  Līguma sākotnējā vērtība.
               
               
                   
               
            
                  15.
               
               
                  Cenas reizinātājs
               
               
                  Finanšu instrumenta vienību skaits, kas ietilpst vienā tirdzniecības paketē, piemēram, vienā līgumā iekļauto atvasināto instrumentu skaits.
               
               
                   
               
            
                  16.
               
               
                  Daudzums
               
               
                  Ziņojumā iekļauto līgumu skaits, ja tiek ziņots par vairāk nekā vienu atvasināto instrumentu līgumu.
               
               
                   
               
            
                  17.
               
               
                  Avansa maksājums
               
               
                  Visu avansa maksājumu summas, ko darījuma partneris, kurš sniedz ziņojumu, ir saņēmis vai veicis.
               
               
                   
               
            
                  18.
               
               
                  Piegādes veids
               
               
                  Jānorāda, vai līgumu apmaksā fiziskos aktīvos vai skaidrā naudā.
               
               
                   
               
            
                  19.
               
               
                  Izpildes laika zīmogs
               
               
                  Kā noteikts 1. panta 2. punktā.
               
               
                   
               
            
                  20.
               
               
                  Spēkā stāšanās datums
               
               
                  Datums, kad stājas spēkā līgumā noteiktās saistības.
               
               
                   
               
            
                  21.
               
               
                  Termiņš
               
               
                  Ziņojumā iekļautā līguma sākotnējais termiņa beigu datums. Šajā ailē nesniedz informāciju par priekšlaicīgu izbeigšanu.
               
               
                   
               
            
                  22.
               
               
                  Izbeigšanas datums
               
               
                  Ziņojumā iekļautā līguma izbeigšanas datums. Ja tas neatšķiras no termiņa, šo aili atstāj neaizpildītu.
               
               
                   
               
            
                  23.
               
               
                  Norēķinu datums
               
               
                  Bāzes instrumenta norēķinu datums. Ja ir vairāk par vienu, var izmantot papildu ailes (piemēram, 23.A, 23.B, 23.C utt.).
               
               
                   
               
            
                  24.
               
               
                  Vispārējā nolīguma veids
               
               
                  Atsauce uz attiecīgā vispārējā nolīguma nosaukumu, ja tas ir izmantots līgumam, par ko sniedz ziņojumu (piemēram, Starptautisko mijmaiņas darījumu un atvasināto vērtspapīru asociācijas (turpmāk – ISDA) vispārējais nolīgums, elektroenerģijas iegādes un pārdošanas vispārējais nolīgums, starptautiskais ForEx vispārējais nolīgums, Eiropas vispārējais nolīgums vai jebkādi vietējie vispārējie nolīgumi).
               
               
                   
               
            
                  25.
               
               
                  Vispārējā nolīguma redakcija
               
               
                  Attiecīgā gadījumā atsauce uz ziņojumā iekļautā darījumā izmantotā vispārējā nolīguma redakcijas gadu (piemēram, 1992. gads, 2002. gads utt.).
               
               
                   
               
            
                   
               
               
                  
                              
                                 2.c iedaļa.
                              
                           
                           
                              Riska mazināšana/ziņošana
                           
                        
               
                   
               
               
                  
                     Visi līgumi
                  
               
            
                  26.
               
               
                  Apstiprinājuma laika zīmogs
               
               
                  Apstiprinājuma datums un laiks, kā noteikts Komisijas Deleģētajā regulā (ES) Nr. 149/2013 (1), tostarp laika zona, kurā apstiprinājums dots.
               
               
                   
               
            
                  27.
               
               
                  Apstiprināšanas veids
               
               
                  Jānorāda, vai līgums apstiprināts elektroniski, neelektroniski vai arī tas vēl nav apstiprināts.
               
               
                   
               
            
                   
               
               
                  
                              
                                 2.d iedaļa.
                              
                           
                           
                              Tīrvērte
                           
                        
               
                   
               
               
                  
                     Visi līgumi
                  
               
            
                  28.
               
               
                  Tīrvērtes pienākums
               
               
                  Jānorāda, vai ziņojumā iekļautajam līgumam piemēro tīrvērtes pienākumu saskaņā ar Regulu (ES) Nr. 648/2012.
               
               
                   
               
            
                  29.
               
               
                  Tīrvērte ir veikta
               
               
                  Jānorāda, vai tīrvērte ir veikta.
               
               
                   
               
            
                  30.
               
               
                  Tīrvērtes laika zīmogs
               
               
                  Tīrvērtes veikšanas laiks un datums.
               
               
                   
               
            
                  31.
               
               
                  
                     CCP
                  
               
               
                  Tāda līguma gadījumā, kam ir veikta tīrvērte, tā CCP unikālais kods, kurš veica šā līguma tīrvērti.
               
               
                   
               
            
                  32.
               
               
                  Grupas iekšējais darījums
               
               
                  Jānorāda, vai līgumu noslēdza saistībā ar grupas iekšējo darījumu, kā noteikts Regulas (ES) Nr. 648/2012 3. pantā.
               
               
                   
               
            
                   
               
               
                  
                              
                                 2.e iedaļa.
                              
                           
                           
                              Procentu likmes
                           
                        
               
                  
                     Ja ziņojumā ir ietverts unikāls produkta identifikators, kas ietver visu turpmāk norādīto informāciju, par turpmāk norādīto nav jāsniedz ziņojums
                  
               
               
                  
                     Procentu likmju atvasinātie instrumenti
                  
               
            
                  33.
               
               
                  1. posma nemainīgā likme
               
               
                  Attiecīgā gadījumā jānorāda izmantotā 1. posma nemainīgā likme.
               
               
                   
               
            
                  34.
               
               
                  2. posma nemainīgā likme
               
               
                  Attiecīgā gadījumā jānorāda izmantotā 2. posma nemainīgā likme.
               
               
                   
               
            
                  35.
               
               
                  Nemainīgās likmes dienu skaits
               
               
                  Attiecīgā gadījumā faktiskais dienu skaits attiecīgajā nemainīgās likmes maksātāja aprēķina periodā.
               
               
                   
               
            
                  36.
               
               
                  Nemainīgās likmes posma maksājumu regularitāte
               
               
                  Attiecīgā gadījumā nemainīgās likmes posma maksājumu regularitāte.
               
               
                   
               
            
                  37.
               
               
                  Mainīgās likmes posma maksājumu regularitāte
               
               
                  Attiecīgā gadījumā mainīgās likmes posma maksājumu regularitāte.
               
               
                   
               
            
                  38.
               
               
                  Mainīgās likmes pārskatīšanas regularitāte
               
               
                  Attiecīgā gadījumā mainīgās likmes pārskatīšanas regularitāte.
               
               
                   
               
            
                  39.
               
               
                  1. posma mainīgā likme
               
               
                  Attiecīgā gadījumā jānorāda izmantotās procentu likmes, ko pārskata iepriekš noteiktos intervālos, atsaucoties uz tirgus bāzes likmi.
               
               
                   
               
            
                  40.
               
               
                  2. posma mainīgā likme
               
               
                  Attiecīgā gadījumā jānorāda izmantotās procentu likmes, ko pārskata iepriekš noteiktos intervālos, atsaucoties uz tirgus bāzes likmi.
               
               
                   
               
            
                   
               
               
                  
                              
                                 2.f iedaļa.
                              
                           
                           
                              Ārvalstu valūta
                           
                        
               
                  
                     Ja ziņojumā ir ietverts unikāls produkta identifikators, kas ietver visu turpmāk norādīto informāciju, par turpmāk norādīto nav jāsniedz ziņojums
                  
               
               
                  
                     Valūtas atvasinātie instrumenti
                  
               
            
                  41.
               
               
                  2. valūta
               
               
                  Starpvalūta, ja tā atšķiras no piegādes valūtas.
               
               
                   
               
            
                  42.
               
               
                  1. valūtas kurss
               
               
                  Līgumā noteiktais valūtu maiņas kurss.
               
               
                   
               
            
                  43.
               
               
                  Valūtas nākotnes kurss
               
               
                  Valūtas nākotnes kurss vērtēšanas datumā.
               
               
                   
               
            
                  44.
               
               
                  Valūtas kursa pamats
               
               
                  Jānorāda valūtas kursa pamats.
               
               
                   
               
            
                   
               
               
                  
                              
                                 2.g iedaļa.
                              
                           
                           
                              Preces
                           
                        
               
                  
                     Ja ziņojumā ir ietverts unikāls produkta identifikators, kas ietver visu turpmāk norādīto informāciju, par turpmāk norādīto nav jāsniedz ziņojums, ja vien to neparedz Eiropas Parlamenta un Padomes Regula (ES) Nr. 1227/2011
                      (2)
                  
               
               
                  
                     Preču atvasinātie instrumenti
                  
               
            
                   
               
               
                  
                     Vispārēji
                  
               
               
                   
               
               
                   
               
            
                  45.
               
               
                  Pamata prece
               
               
                  Jānorāda preces veids, kas ir pamatā līgumam.
               
               
                   
               
            
                  46.
               
               
                  Ziņas par preci
               
               
                  Ziņas par konkrēto preci papildus 45. ailē norādītajiem datiem.
               
               
                   
               
            
                   
               
               
                  
                     Enerģētika
                  
               
               
                  Attiecīgā gadījumā informācija, kas jāsniedz saskaņā ar Regulu (ES) Nr. 1227/2011.
               
               
                   
               
            
                  47.
               
               
                  Piegādes punkts vai zona
               
               
                  Tirgus reģiona(-u) piegādes punkts(-i).
               
               
                   
               
            
                  48.
               
               
                  Starpsavienojuma punkts
               
               
                  Jānorāda transportēšanas līguma robeža(-as) vai robežpunkts(-i).
               
               
                   
               
            
                  49.
               
               
                  Kravas veids
               
               
                  Tabulas 50.–54. ailes atkārtojamā sadaļa, kurā jānorāda produkta piegādes profils, kas atbilst dienas piegādes periodiem.
               
               
                   
               
            
                  50.
               
               
                  Piegādes sākuma datums un laiks
               
               
                  Piegādes sākuma datums un laiks.
               
               
                   
               
            
                  51.
               
               
                  Piegādes beigu datums un laiks
               
               
                  Piegādes beigu datums un laiks
               
               
                   
               
            
                  52.
               
               
                  Līguma kapacitāte
               
               
                  Daudzums katrā piegādes laika intervālā
               
               
                   
               
            
                  53.
               
               
                  Daudzuma vienība
               
               
                  Dienas vai stundas daudzums MWh vai kWh/d, kas atbilst bāzes precei
               
               
                   
               
            
                  54.
               
               
                  Cenas/laika intervāla daudzumi
               
               
                  Attiecīgā gadījumā cena par laika intervāla daudzumiem.
               
               
                   
               
            
                   
               
               
                  
                              
                                 2.h iedaļa.
                              
                           
                           
                              Iespējas līgumi
                           
                        
               
                  
                     Ja ziņojumā ir ietverts unikāls produkta identifikators, kas ietver visu turpmāk norādīto informāciju, par turpmāk norādīto nav jāsniedz ziņojums
                  
               
               
                  
                     Līgumi, kas ietver iespējas
                  
               
            
                  55.
               
               
                  Iespējas līguma veids
               
               
                  Jānorāda, vai līgums ir pirkšanas iespējas līgums vai pārdošanas iespējas līgums
               
               
                   
               
            
                  56.
               
               
                  Iespējas līguma izpildes veids
               
               
                  Jānorāda, vai iespējas līgumu var izpildīt tikai konkrētā datumā (Eiropas un Āzijas izpildes veids), vairākos iepriekš noteiktos datumos (Bermudu) vai jebkurā brīdī līguma darbības laikā (Amerikas izpildes veids)
               
               
                   
               
            
                  57.
               
               
                  Norunas cena (augstākā/zemākā likmes robežvērtība)
               
               
                  Iespējas līguma norunas cena
               
               
                   
               
            
                   
               
               
                  
                              
                                 2.i iedaļa.
                              
                           
                           
                              Ziņojuma grozījumi
                           
                        
               
                   
               
               
                  
                     Visi līgumi
                  
               
            
                  58.
               
               
                  Darbības veids
               
               
                  Ja ziņojums:
                  
                              —
                           
                           
                              pirmo reizi ietver atvasināto instrumentu līgumu vai pēctirdzniecības notikumu, to apzīmē ar norādi “jauns”,
                           
                        
                              —
                           
                           
                              ietver iepriekš paziņota atvasināto instrumentu līguma datu grozījumu, to apzīmē ar norādi “grozīts”,
                           
                        
                              —
                           
                           
                              ietver nepareizi iesniegta ziņojuma atcelšanu, to apzīmē ar norādi “kļūda”,
                           
                        
                              —
                           
                           
                              ietver spēkā esoša līguma izbeigšanu, to apzīmē ar norādi “anulēts”,
                           
                        
                              —
                           
                           
                              ietver paziņota līguma sablīvēšanu, to apzīmē ar norādi “sablīvēts”,
                           
                        
                              —
                           
                           
                              ietver līguma vērtējuma atjauninājumu, to apzīmē ar norādi “vērtējuma atjaunināšana”,
                           
                        
                              —
                           
                           
                              ietver citus ziņojuma grozījumus, to apzīmē ar norādi “cits”
                           
                        
               
                   
               
            
                  59.
               
               
                  Ziņas par darbības veidu
               
               
                  Ja 58. laukā norāda “cits”, šajā ailē precizē šā grozījuma datus
               
               
                   
               
            
         (1)  Skatīt šā Oficiālā Vēstneša 11. lpp.
      
         (2)  OV L 326, 8.12.2011., 1. lpp.